chhatramani/nepal_legal_regulations_corpus_np huggingface dataset:
सवारी तथा यातायात व्यवस्था नियमावली २०५४ (Vehicle and Transport Management Regulation, 1997)

(२) उपनियम (१) बमोजिम पर्न आएको दरखास्तको सम्बन्धमा कार्यालयले आवश्यक जाँचबुझ गरी दरखास्तवालाको माग बमोजिम जाँचपास प्रमाणपत्रको प्रतिलिपि दिन आवश्यक देखेमा जाँचपास प्रमाणपत्रको प्रतिलिपि दिनेछ । ४३. जाँचपास किताब: ऐनको दफा ९१ र ९२ तथा नियम ३९, ४० र ४१ बमोजिम जाँचपास प्रमाणपत्र दिइएको, पुनः जाँचपास गरिएको र जाँचपास स्थगित गरिएको व्यहोरा अद्यावधिक रूपमा राख्न कार्यालयले अनुसूची-४६ बमोजिमको ढाँचामा जाँचपास किताब तयार गरी राख्नु पर्नेछ । ४४. यातायात सेवाको नाम पञ्जीकृत गर्ने: (१) ऐनको दफा ९३ बमोजिम यातायात सेवाको नाम पञ्जीकृत गरी यातायात सेवा सञ्चालन गर्न चाहने सवारी धनी वा व्यवस्थापकले देहाय बमोजिमको कागजात तथा अनुसूची-३ बमोजिमको दस्तुर सहित विभाग समक्ष अनुसूची-४७ बमोजिमको ढाँचामा दरखास्त दिनु पर्नेछ:- । (क) प्रोपाइटर, साझेदार वा प्रथम सञ्चालकहरूको नागरिकताको प्रमाणपत्र, । (ख) सञ्चालन गर्न खोजेको यातायात सेवा अन्तर्गत रहेका सवारीको दर्ताको प्रमाणपत्र, । (ग) सञ्चालन गर्न खोजेको यातायात सेवा यस अघि अन्य कुनै नामबाट सञ्चालन भएको भए त्यसको दर्ता प्रमाणपत्र, आयकर दर्ता प्रमाणपत्र र कर फछ्र्यौट प्रमाणपत्र, । (घ) सञ्चालन गर्न खोजेको यातायात सेवाको प्रबन्धपत्र र नियमावली, । (ङ) सञ्चालन गर्न खोजेको यातायात सेवा अन्तर्गत काम गर्ने चालक, परिचालकलाई दिइएको अनुसूची-६२ बमोजिमको नियुक्तिको प्रतिलिपि र अन्य कर्मचारीहरूको विवरण । (२) उपनियम (१) बमोजिम पर्न आएको दरखास्तको सम्बन्धमा विभागले आवश्यक जाँचबुझ गर्दा त्यस्तो यातायात सेवाको नाम पञ्जीकृत गरी यातायात सेवा सञ्चालन गर्न दिन । उपयुक्त देखेमा ऐन तथा यस नियमावलीमा उल्लिखित अन्य व्यवस्थाहरूको अधीनमा रही अनुसूची-४८ बमोजिमको ढाँचामा यातायात सेवा पञ्जिकृत किताबमा पञ्जिकृत गरी यातायात सेवा सञ्चालन गर्ने अनुमतिपत्र दिइनेछ । ४५. यातायात सेवा सञ्चालन गर्ने अनुमतिपत्रको नवीकरण: (१) यातायात सेवा सञ्चालन गर्ने अनुमतिपत्रमा उल्लिखित अवधि समाप्त भएपछि त्यस्तो अनुमतिपत्र नवीकरणको लागि सवारी धनी वा व्यवस्थापकले अनुसूची-३ बमोजिमको दस्तुर सहित विभाग समक्ष अनुसूची-४९ बमोजिमको ढाँचामा दरखास्त दिनु पर्नेछ । (२) उपनियम (१) बमोजिमको नवीकरणको लागि पर्न आएको दरखास्तको सम्बन्धमा विभागले आवश्यक जाँचबुझ गरी यातायात सेवा सञ्चालन गर्ने अनुमतिपत्र नवीकरण गर्न उपयुक्त देखेमा ऐन तथा यस नियमावलीमा उल्लिखित अन्य व्यवस्थाहरूको अधीनमा रही यातायात सेवा सञ्चालन गर्ने अनुमतिपत्र नवीकरण गरी दिइनेछ । (३) उपनियम (२) बमोजिम यातायात सेवा सञ्चालन गर्न अनुमतिपत्र नवीकरण गरिएको व्यहोरा अनुसूची-४८ बमोजिमको यातायात सेवा पञ्जिकृत किताबमा समेत जनाउनु पर्नेछ । ४६. यातायात सेवा सञ्चालन अनुमतिपत्र स्थगित गर्ने: (१) यातायात सेवा सञ्चालन गर्ने अनुमतिपत्र प्राप्त सवारीको धनी वा व्यवस्थापकले यातायात सेवा सञ्चालन गर्न नसक्ने भएमा सो को कारण सहित यातायात सेवा स्थगित गर्ने स्वीकृतिको लागि अनुसूची-५० बमोजिमको ढाँचामा विभाग समक्ष दरखास्त दिनु पर्नेछ ।
सवारी तथा यातायात व्यवस्था नियमावली २०५४ (Vehicle and Transport Management Regulation, 1997)

४६. यातायात सेवा सञ्चालन अनुमतिपत्र स्थगित गर्ने: (१) यातायात सेवा सञ्चालन गर्ने अनुमतिपत्र प्राप्त सवारीको धनी वा व्यवस्थापकले यातायात सेवा सञ्चालन गर्न नसक्ने भएमा सो को कारण सहित यातायात सेवा स्थगित गर्ने स्वीकृतिको लागि अनुसूची-५० बमोजिमको ढाँचामा विभाग समक्ष दरखास्त दिनु पर्नेछ । (२) उपनियम (१) बमोजिम पर्न आएको दरखास्तको सम्बन्धमा विभागले आवश्यक जाँचबुझ गरी यातायात सेवा सञ्चालन गर्ने अनुमतिपत्र स्थगित गर्न उपयुक्त देखेमा अनुसूची-५१ बमोजिमको ढाँचामा यातायात सेवा सञ्चालन स्थगित गर्ने अनुमति दिनेछ । (३) उपनियम (२) बमोजिम यातायात सेवा स्थगित गर्न अनुमतिपत्र दिइएको व्यहोरा अनुसूची-४८ बमोजिमको यातायात सेवा पञ्जिकृत किताबमा समेत जनाउनु पर्नेछ । (४) उपनियम (२) बमोजिम स्थगित भएको यातायात सेवा सञ्चालन गर्ने अनुमतिपत्रमा उल्लिखित अवधि भित्र सम्बन्धित सवारी धनी वा व्यवस्थापकले स्थगित भएको यातायात सेवा पुनः सञ्चालन गर्ने अनुमतिको लागि नियम ४५ मा उल्लिखित कागजातहरू संलग्न गरी विभागमा अनुसूची-५२ बमोजिमको ढाँचामा दरखास्त दिन सक्नेछ । (५) उपनियम (४) बमोजिम यातायात सेवा पुनः सञ्चालन गर्नको लागि पर्न आएको दरखास्तको सम्बन्धमा विभागले आवश्यक जाँचबुझ गरी त्यस्तो यातायात सेवा पुनः सञ्चालन गर्न उपयुक्त देखिएमा ऐन तथा यस नियमावलीमा उल्लिखित अन्य व्यवस्थाहरूको अधीनमा रही अनुसूची-४८ बमोजिमको यातायात सेवा पञ्जिकृत किताबमा सोही व्यहोरा जनाई अनुसूची-५३ बमोजिमको ढाँचामा यातायात सेवा पुनः सञ्चालन अनुमतिपत्र दिइनेछ । ४७. यातायात सेवा सञ्चालन गर्ने अनुमतिपत्रको नामसारी: यातायात सेवा सञ्चालन गर्ने अनुमतिपत्र प्राप्त गरेको कुनै सवारीको धनी वा व्यवस्थापकले आफ्नो सवारी अरू कसैलाई बिक्री गरी वा अन्य कुनै व्यहोराबाट नामसारी गरि दिएमा सवारीको नयाँ धनी वा व्यवस्थापकले साविकको सवारी धनी वा व्यवस्थापकले प्रयोग गरी आएको यातायात सेवा सञ्चालन गर्ने अनुमतिपत्र आफ्नो नाममा नामसारी गर्नको लागि नियम ४५ को उपनियम (१) बमोजिमको कागजात संलग्न गरी अनुसूची-५४ बमोजिमको ढाँचामा विभाग समक्ष दरखास्त दिएमा विभागले त्यस्तो अनुमतिपत्रको नामसारी गरिदिनेछ । ४८. यात्री टिकट बिक्री गर्ने व्यक्तिले लगाउने परिचयपत्र: सार्वजनिक सवारी सञ्चालन गर्ने पञ्जिकृत यातायात सेवाको यात्री टिकट बिक्री गर्ने व्यक्तिले लगाउने परिचयपत्रको ढाँचा अनुसूची-५५ बमोजिम हुनेछ । ४९. यात्री टिकटको ढाँचा: सार्वजनिक सवारी सञ्चालन गर्ने पञ्जिकृत यातायात सेवाको यात्री टिकटको ढाँचा अनुसूची-५६ बमोजिम हुनेछ । ५०. मालसामान ढुवानीको बिल: मालवाहक सवारी सञ्चालन गर्ने पञ्जिकृत यातायात सेवाको कर्मचारीले मालवस्तुको ओसार पसार गरे बापत सम्बन्धित मालधनीबाट भाडा बुझिलिई अनुसूची-५७ बमोजिमको ढाँचामा बिल दिनु पर्नेछ । ५१. यात्री सूची: (१) लामो र मध्यम दूरीमा सञ्चालन गरिने पञ्जिकृत यातायात सेवाको व्यवस्थापक वा सवारी धनीले ऐनको दफा १०० बमोजिम तयार गर्नु पर्ने यात्री सूचीको ढाँचा अनुसूची-५८ बमोजिम हुनेछ ।
सवारी तथा यातायात व्यवस्था नियमावली २०५४ (Vehicle and Transport Management Regulation, 1997)

५१. यात्री सूची: (१) लामो र मध्यम दूरीमा सञ्चालन गरिने पञ्जिकृत यातायात सेवाको व्यवस्थापक वा सवारी धनीले ऐनको दफा १०० बमोजिम तयार गर्नु पर्ने यात्री सूचीको ढाँचा अनुसूची-५८ बमोजिम हुनेछ । (२) उपनियम (१) बमोजिमको ढाँचामा तयार गरिने यात्री सूचीमा सवारी प्रस्थान गर्दा सवारीमा रहेका यात्रीको अतिरिक्त बीचमा सवारीमा चढ्ने नयाँ यात्रीको नाम समेत समावेश गरी त्यस्तो यात्री सूचीको एक प्रति बीच बाटोमा रहेका प्रहरी कार्यालय तथा चेक पोष्टलाई समेत दिनु पर्नेछ । परिच्छेद-७ । बीमा सम्बन्धी व्यवस्था । दोस्रो संशोधनद्वारा संशोधित । ५२. यातायात सेवामा काम गर्ने कर्मचारीको बीमा: (१) यातायात सेवा सञ्चालन गर्ने सवारी धनी वा व्यवस्थापकले ऐनको दफा १४९ बमोजिम दुर्घटना बीमा गराउँदा सो यातायात सेवामा संलग्न सवारी चालक, परिचालक, चेकर, हेल्पर, सुरक्षाकर्मी वा अन्य कर्मचारीको सवारी दुर्घटनाको कारणबाट हुने मृत्यु, अङ्गभङ्ग तथा उपचार बापत यस नियममा उल्लेख भए बमोजिमको रकमको बीमा गराउनु पर्नेछ । (२) उपनियम (१) बमोजिम बीमा गराउँदा मृत्युको लागि पाँच लाख रूपैयाँको बीमा गराउनु पर्नेछ । (३) यातायात सेवामा संलग्न कुनै सवारी साधन दुर्घटना भई उपनियम (१) मा उल्लिखित कुनै व्यक्तिको मृत्यु भएमा त्यस्तो सवारी साधनको धनी वा व्यवस्थापकले प्रत्येक मृतकको परम्परा अनुसारको काज किरिया खर्च बापत निजको हकवालालाई तत्काल पच्चीस हजार रूपैयाँ उपलब्ध गराउनु पर्नेछ र सो रकम त्यस्तो धनी वा व्यवस्थापकले उपनियम (२) बमोजिमको बीमा रकमबाट सोधभर्ना लिन सक्नेछ । (४) उपनियम (१) बमोजिम बीमा गराउँदा अङ्गभङ्ग बापत देहाय बमोजिमको बीमा गराउनु पर्नेछ:- । (क) स्थायी पूर्ण अशक्तता पाँच लाख रूपैयाँ । (ख) दुवै आँखाको दृष्टी गुमेमा पाँच लाख रूपैयाँ । (ग) दुवै हातको नाडी वा दुवै खुट्टाको गोली गाँठोको जोर्नी वा सो भन्दा माथिको भाग बेकम्मा भएमा पाँच लाख रूपैयाँ । (घ) एउटा हातको नाडी, एउटा खुट्टाको गोली गाँठोको जोर्नी वा सोभन्दा माथि र एउटा आँखाको दृष्टी पूर्णरूपले गुमेमा पाँच लाख रूपैयाँ । (ङ) एउटा आँखाको दृष्टी पूर्णरूपले गुमेमा दुई लाख पचास हजार रूपैयाँ । (च) एउटा हातको नाडी वा एउटा खुट्टाको गोली गाँठोको जोर्नी वा सोभन्दा माथिको भाग बेकम्मा भएमा दुई लाख पचास हजार रूपैयाँ । (छ) अन्य कुनै अङ्गभङ्ग भएमा मान्यता प्राप्त चिकित्सकले निर्धारण गरेको क्षति अनुसारको मनासिब बीमा रकम । (५) उपनियम (१) बमोजिम बीमा गराउँदा घाउचोटको उपचार खर्च, बिरामी कुरुवा खर्च र विविध खर्च बापत देहाय बमोजिमको बीमा गराउनु पर्नेछ:- । (क) एक लाख रूपैयाँसम्मको वास्तविक उपचार खर्च, । (ख) अस्पताल भर्ना भएको अवधिको लागि प्रति दिनको पाँच सय रूपैयाँका दरले बढीमा तीस दिनसम्मको लागि कुरुवा खर्च र विविध खर्च । दोस्रो संशोधनद्वारा संशोधित । ५३. यात्री बीमा: (१) यातायात सेवा सञ्चालन गर्ने सवारी धनी वा व्यवस्थापकले ऐनको दफा १५० बमोजिम यात्रीको दुर्घटना बीमा गराउँदा यात्रुबाहक सवारी साधनको हकमा सो सवारी साधनको सीट सङ्ख्या बराबर र मालवाहक सवारी साधनको हकमा सो सवारी साधनको ब्लु बुकमा उल्लेख भए बमोजिमको सीट सङ्ख्या बराबरको सङ्ख्यामा यात्रीको मृत्यु, अङ्गभङ्ग तथा उपचार खर्च बापत बीमा गराउनु पर्नेछ ।
सवारी तथा यातायात व्यवस्था नियमावली २०५४ (Vehicle and Transport Management Regulation, 1997)

(२) उपनियम (१) बमोजिम बीमा गराउँदा सवारी दुर्घटनाबाट हुने मृत्युको लागि पाँच वर्षभन्दा बढी उमेर भएका प्रत्येक यात्रीको लागि एकलाख रूपैयाँ, एक वर्षदेखि पाँच वर्षसम्मको प्रत्येक यात्रीको लागि पचास हजार रूपैयाँ र एक वर्षभन्दा कम उमेरको यात्रीको लागि पच्चीस हजार रूपैयाँ बीमा गराउनु पर्नेछ । (३) यातायात सेवामा संलग्न कुनै सवारी साधन दुर्घटना भई यात्रीको मृत्यु भएमा त्यस्तो सवारी साधनको धनी वा व्यवस्थापकले प्रत्येक मृतकको परम्परा अनुसारको काज किरिया खर्च बापत निजको हकवालालाई तत्काल पच्चीस हजार रूपैयाँ उपलब्ध गराउनु पर्नेछ र सो रकम त्यस्तो धनी वा व्यवस्थापकले उपनियम (२) बमोजिमको बीमा रकमबाट सोधभर्ना लिन सक्नेछ । (४) उपनियम (१) बमोजिम बीमा गराउँदा अङ्गभङ्ग बापत देहाय बमोजिमको बीमा गराउनु पर्नेछ:- । (क) स्थायी पूर्ण अशक्तता उपनियम (२) मा मृत्यु बापत उल्लिखित बीमा रकमको शतप्रतिशत । (ख) दुवै आँखाको दृष्टी गुमेमा उपनियम (२) मा मृत्यु बापत उल्लिखित बीमा रकमको शतप्रतिशत । (ग) दुवै हातको नाडी वा दुवै खुट्टाको गोली गाँठोको जोर्नी वा सो भन्दा माथिको भाग बेकम्मा भएमा उपनियम (२) मा मृत्यु बापत उल्लिखित बीमा रकमको शतप्रतिशत । (घ) एउटा हातको नाडी, एउटा खुट्टाको गोली गाँठोको जोर्नी वा सोभन्दा माथि र एउटा आँखाको दृष्टी पूर्णरूपले गुमेमा उपनियम (२) मा मृत्यु वापत उल्लिखित बीमा रकमको शतप्रतिशत । (ङ) एउटा आँखाको दृष्टी पूर्णरूपले गुमेमा उपनियम (२) मा मृत्यु वापत उल्लिखित बीमा रकमको पचास प्रतिशत । (च) एउटा हातको नाडी वा एउटा खुट्टाको गोली गाँठोको जोर्नी वा सोभन्दा माथिको भाग बेकम्मा भएमा उपनियम (२) मा मृत्यु वापत उल्लिखित बीमा रकमको पचास प्रतिशत । (छ) अन्य कुनै अङ्गभङ्ग भएमा मान्यता प्राप्त चिकित्सकले निर्धारण गरेको क्षति अनुसारको मनासिब बीमा रकम । (५) उपनियम (१) बमोजिम बीमा गराउँदा घाउचोटको उपचार खर्च, बिरामी कुरुवा खर्च र विविध खर्च वापत देहाय बमोजिमको बीमा गराउनु पर्नेछ:- । (क) एक लाख रुपैयाँसम्मको वास्तविक उपचार खर्च, । (ख) अस्पताल भर्ना भएको अवधिको लागि प्रति दिनको पाँच सय रुपैयाँका दरले बढीमा तीस दिनसम्मको लागि कुरुवा खर्च र विविध खर्च । (६) यस नियममा अन्यत्र जुनसुकै कुरा लेखिएको भएता पनि सवारी साधनमा रहेको सीट सङ्ख्याभन्दा बढी सङ्ख्यामा यात्री सवार गराउने कुनै सवारी साधन दुर्घटना भई सीट बिना यात्रा गर्ने यात्रीको मृत्यु वा अङ्गभङ्ग भएमा वा त्यस्ता यात्री घाइते भएमा त्यस्तो सवारी साधनको धनी वा व्यवस्थापकले यस नियममा उल्लिखित बीमा रकम बराबरको रकम मृतकको हकवाला वा अङ्गभङ्ग भएको व्यक्ति वा घाइतेलाई क्षतिपूर्ति वापत दिनु पर्नेछ । ५४. यात्री गुन्टाको बीमा: यात्री गुन्टाको बीमा रकम नेपाल सरकारले नेपाल राजपत्रमा सूचना प्रकाशन गरी तोके बमोजिम हुनेछ । दोस्रो संशोधनद्वारा संशोधित । ५५. तेस्रो पक्षको बीमा: (१) सवारी दुर्घटनाबाट हुने तेस्रो पक्षको मृत्यु, अङ्गभङ्ग, घाउचोट वा सम्पत्तिको नोक्सानी वापत क्षतिपूर्ति दिने प्रयोजनको लाग सवारी धनी वा व्यवस्थापकले मृत्यु, अङ्गभङ्ग, घाउचोटको लागि न्यूनतम पचास लाख रुपैयाँ र सम्पत्ति हानी नोक्सानीको लागि न्यूनतम पचास लाख रुपैयाँ रकमको बीमा गर्नु पर्नेछ ।
सवारी तथा यातायात व्यवस्था नियमावली २०५४ (Vehicle and Transport Management Regulation, 1997)

(२) उपनियम (१) बमोजिम बीमा गराउँदा प्रत्येक तेस्रो पक्षको मृत्युको लागि सो उपनियममा उल्लिखित रकमको अधीनमा रही पाँच लाख रुपैयाँ उपलब्ध हुने गरी बीमा गराउनु पर्नेछ । (३) कुनै सवारी साधन दुर्घटना भई तेस्रो पक्षको मृत्यु भएमा त्यस्तो सवारी साधनको धनी वा व्यवस्थापकले प्रत्येक मृतकको परम्परा अनुसारको काज किरिया खर्च वापत निजको हकवालालाई तत्काल पच्चीस हजार रुपैयाँ उपलब्ध गराउनु पर्नेछ र सो रकम त्यस्तो धनी वा व्यवस्थापकले उपनियम (२) बमोजिमको बीमा रकमबाट सोधभर्ना लिन सक्नेछ । (४) उपनियम (१) बमोजिम बीमा गराउँदा अङ्गभङ्ग वापत देहाय बमोजिमको बीमा गराउनु पर्नेछ:- । (क) स्थायी पूर्ण अशक्तता उपनियम (१) मा उल्लिखित रकमको अधीनमा रही पाँच लाख रुपैयाँ । (ख) दुवै आँखाको दृष्टी गुमेमा उपनियम (१) मा उल्लिखित रकमको अधीनमा रही पाँच लाख रुपैयाँ । (ग) दुवै हातको नाडी वा दुवै खुट्टाको गोली गाँठोको जोर्नी वा सो भन्दा माथिको भाग बेकम्मा भएमा उपनियम (१) मा उल्लिखित रकमको अधीनमा रही पाँच लाख रुपैयाँ । (घ) एउटा हातको नाडी, एउटा खुट्टाको गोली गाँठोको जोर्नी वा सोभन्दा माथि र एउटा आँखाको दृष्टी पूर्णरूपले गुमेमा उपनियम (१) मा उल्लिखित रकमको अधीनमा रही पाँच लाख रुपैयाँ । (ङ) एउटा आँखाको दृष्टी पूर्णरूपले गुमेमा उपनियम (१) मा उल्लिखित रकमको अधीनमा रही दुई लाख रुपैयाँ । (च) एउटा हातको नाडी वा एउटा खुट्टाको गोली गाँठोको जोर्नी वा सोभन्दा माथिको भाग बेकम्मा भएमा उपनियम (१) मा उल्लिखित रकमको अधीनमा रही दुई लाख रुपैयाँ । (छ) अन्य कुनै अङ्गभङ्ग भएमा मान्यता प्राप्त चिकित्सकले निर्धारण गरेको क्षति अनुसारको मनासिब बीमा रकम । (५) उपनियम (१) बमोजिम बीमा गराउँदा घाउचोटको उपचार खर्च, बिरामी कुरुवा खर्च र विविध खर्च वापत देहाय बमोजिमको बीमा गराउनु पर्नेछ:- । (क) दुई लाख रुपैयाँसम्मको वास्तविक उपचार खर्च, । (ख) अस्पताल भर्ना भएको अवधिको लागि प्रति दिनको पाँच सय रुपैयाँका दरले बढीमा तीस दिनसम्मको लागि कुरुवा खर्च र विविध खर्च । दोस्रो संशोधनद्वारा थप । ५५क. बीमाको प्रमाणपत्र र बीमालेख: सवारी साधनको धनी वा व्यवस्थापकले यस परिच्छेद बमोजिम गराएको बीमाको प्रमाणपत्र र बीमालेख सम्बन्धित सवारी साधनमा अनिवार्य रूपमा राख्न लगाउनु पर्नेछ । दोस्रो संशोधनद्वारा थप । ५५ख. बीमाको प्रमाणपत्र र बीमालेखको दाखिला: कुनै सवारी दुर्घटना भएमा दुर्घटना हुने बित्तिकै त्यस्तो सवारी साधनको धनी वा व्यवस्थापकले दुर्घटनास्थल रहेको जिल्लाको प्रमुख जिल्ला अधिकारी समक्ष बीमाको प्रमाणपत्र र बीमालेख बुझाउनु पर्नेछ । दोस्रो संशोधनद्वारा थप । ५५ग. बीमा रकम उपलब्ध गराउने अधिकारी र अवधि: नियम ५५ख. बमोजिम बीमाको प्रमाणपत्र र बीमालेख प्राप्त भएपछि प्रमुख जिल्ला अधिकारीले यस परिच्छेद बमोजिमको बीमाको रकम दुर्घटनाबाट मृत्यु भएको अवस्थामा दुर्घटना भएको एक्काइस दिनभित्र मृतकको हकवालालाई र अन्य अवस्थामा तीन महिनाभित्र सम्बन्धित व्यक्तिलाई सम्बन्धित सवारी धनी वा व्यवस्थापकको रोहवरमा बिमकबाट उपलब्ध गराइदिनु पर्नेछ । दोस्रो संशोधनद्वारा थप ।
सवारी तथा यातायात व्यवस्था नियमावली २०५४ (Vehicle and Transport Management Regulation, 1997)

दोस्रो संशोधनद्वारा थप । ५५घ. बीमा सम्बन्धमा सवारी धनी वा व्यवस्थापकको दायित्व: (१) यातायात सेवा सञ्चालन गर्ने कुनै सवारी धनी वा व्यवस्थापकले यस नियम बमोजिम बीमा गराएकोमा त्यस्तो बीमामा उल्लिखित रकमको दायित्वभन्दा बढी रकमको दायित्व निजले वहन गर्नुपर्ने छैन । (२) यस नियममा अन्यत्र जुनसुकै कुरा लेखिएको भएता पनि त्यस्तो सवारी साधनको धनी वा व्यवस्थापकले यस नियममा उल्लिखित बीमा रकमभन्दा बढी बिमाङ्क रकम कायम गरी बीमा गर्न यो नियमले बाधा पुऱ्याएको मानिने छैन । दोस्रो संशोधनद्वारा थप । ५५ङ. यातायात संस्था मार्फत बीमा गराउन सकिने: यातायात सेवा सञ्चालन गर्ने सवारी धनी वा व्यवस्थापकले यस परिच्छेद बमोजिमको बीमा गर्दा यातायात व्यवसायसँग सम्बन्धित संस्था मार्फत बीमा गराउन सक्नेछ । परिच्छेद-८ । प्रशिक्षण केन्द्र, कारखाना तथा वर्कसप सञ्चालन । ५६. प्रशिक्षण केन्द्र, कारखाना वा वर्कसप सञ्चालन गर्न अनुमति लिनु पर्ने: (१) सवारी चालक प्रशिक्षण केन्द्र, बस ट्रकको बडी निर्माण गर्ने कारखाना वा अटोमोबाईल वर्कसप सञ्चालन गर्न चाहने व्यक्ति, फर्म, कम्पनी वा संस्थाले त्यस्तो व्यवसाय सञ्चालन गर्ने अनुमति लिन चाहेमा ऐनको दफा १४९ बमोजिम देहाय बमोजिमको कागजात तथा अनुसूची-३ बमोजिमको दस्तुर सहित विभाग समक्ष अनुसूची-५९ बमोजिमको ढाँचामा दरखास्त दिनु पर्नेछ:- । (क) प्रशिक्षण केन्द्र, कारखाना वा वर्कसप सञ्चालन गर्न चाहने प्रोपाइटर, साझेदार वा प्रथम सञ्चालकहरूको नागरिकताको प्रमाणपत्र, । (ख) सञ्चालन गर्न खोजेको प्रशिक्षण केन्द्र, कारखाना वा वर्कसप यस अघि अन्य कुनै नामबाट सञ्चालन भएको भए त्यसको दर्ता प्रमाणपत्र, आयकर दर्ता प्रमाणपत्र र कर फछ्र्यौट प्रमाणपत्र, । (ग) सञ्चालन गर्न खोजेको प्रशिक्षण केन्द्र, कारखाना वा वर्कसपको प्रबन्धपत्र र नियमावली, । (घ) सञ्चालन गर्न खोजेको प्रशिक्षण केन्द्र, कारखाना वा वर्कसप अन्तर्गत काम गर्ने कर्मचारी, परिचालक तथा अन्य कामदारहरूको विवरण । (२) उपनियम (१) बमोजिम दरखास्त पर्न आएमा विभागले आवश्यक जाँचबुझ गर्दा त्यस्तो प्रशिक्षण केन्द्र, कारखाना वा वर्कसप सञ्चालन गर्न दिन उपयुक्त देखेमा ऐन तथा यस नियमावलीमा उल्लिखित अन्य व्यवस्थाहरूको अधीनमा रही अनुसूची-६० बमोजिमको दर्ता किताबमा दर्ता गरी अनुसूची-६१ बमोजिमको ढाँचामा प्रशिक्षण केन्द्र, कारखाना वा वर्कसप सञ्चालन गर्ने अनुमतिपत्र दिनेछ । ५७. सेवाको वर्गीकरण: (१) नियम ५६ बमोजिम दर्ता भएको प्रशिक्षण केन्द्र, कारखाना वा वर्कसप सञ्चालन गर्ने फर्म, कम्पनी वा संस्थालाई पूँजी, प्रविधि, गुणस्तर जनशक्ति तथा अन्य कुराको आधारमा विभागले वर्गीकरण गर्न सक्नेछ । (२) उपनियम (१) बमोजिम वर्गीकृत फर्म, कम्पनी वा संस्थाले पालना गर्नु पर्ने शर्त तथा कायम गर्नु पर्ने गुणस्तर कायम गरे नगरेको सम्बन्धमा विभागले आवश्यकता अनुसार समय समयमा निरीक्षण गर्न सक्नेछ । परिच्छेद-९ । यातायात सेवाको कर्मचारीहरूको पारिश्रमिक, सेवाका शर्त र सुविधा । ५८. चालक तथा परिचालकको काम र कर्तव्य: यातायात सेवामा काम गर्ने चालक तथा परिचालकको काम र कर्तव्य देहाय बमोजिम हुनेछ:- । (क) चालकको काम र कर्तव्य: । (१) आफ्नो जिम्मामा रहेको सवारी हिफाजत साथ चलाउने, ।
सवारी तथा यातायात व्यवस्था नियमावली २०५४ (Vehicle and Transport Management Regulation, 1997)

परिच्छेद-९ । यातायात सेवाको कर्मचारीहरूको पारिश्रमिक, सेवाका शर्त र सुविधा । ५८. चालक तथा परिचालकको काम र कर्तव्य: यातायात सेवामा काम गर्ने चालक तथा परिचालकको काम र कर्तव्य देहाय बमोजिम हुनेछ:- । (क) चालकको काम र कर्तव्य: । (१) आफ्नो जिम्मामा रहेको सवारी हिफाजत साथ चलाउने, । (२) सवारी सञ्चालन सम्बन्धमा सवारी धनी वा व्यवस्थापकले दिएको आदेश तथा निर्देशन ईमान्दारीपूर्वक पालन गर्ने, । (३) आफूले चलाएको सवारीको धनी वा व्यवस्थापकको स्वीकृति विना त्यस्तो सवारी अरू कसैलाई चलाउन नदिने, । (४) सवारी चलाउँदाको अवस्थामा चालकले गर्न नहुने भनी निषेध गरेका कार्यहरू नगर्ने, । (५) आफू सेवारत रहेको सवारीका परिचालकहरूलाई सवारी चलाउँदाको क्रममा आवश्यकता अनुसारको काम कर्तव्यको पालन गर्न लगाउने, । (६) सवारी चलाउँदा हुन सक्ने सम्भावित दुर्घटना, सवारीको यान्त्रिक स्थिति, सडकको अवस्था ट्राफिक सङ्केत आदि नभएको कारणबाट सवारी आवागमनमा कठिनाई उत्पन्न भए त्यस सम्बन्धमा सम्बन्धित सवारी धनी वा व्यवस्थापक, विभाग वा कार्यालयमा सो को जानकारी दिने । (ख) परिचालकको काम र कर्तव्य: । (१) यात्रीहरूसँग शिष्ट व्यवहार गर्ने, । (२) यात्रीहरूको सरसामानको सुरक्षाको लागि उचित प्रबन्ध गर्ने र कुनै यात्रीले सरसामान तथा माल वस्तु सवारीमा छोडि गएमा त्यस्तो सरसामान तथा माल वस्तुको धनी फेला परेमा निजलाई र फेला नपरेमा नजिकको प्रहरी वा आफू कार्यरत यातायात सेवाको जिम्मेवार व्यक्तिको जिम्मा दिने, । (३) महिला, वृद्ध, बालक तथा अन्य अशक्त व्यक्तिहरूलाई यात्रा अवधिमा सम्भव भएसम्मको सुविधाको बन्दोबस्त गर्ने, । (४) प्रचलित कानून तथा सुरक्षाको दृष्टिकोणले निषेधित वस्तु सवारीमा राखेको थाहा हुन आएमा प्रहरीलाई सूचना दिने, । (५) सवारी निर्माता कम्पनीले निर्धारण गरेको सवारीको वजनको हदको सीमा नाघ्ने गरी सवारीमा माल वस्तु तथा सरसामानहरू राख्न नदिने, । (६) सवारीको पार्किङ्ग स्थलमा यात्री ओराल्ने र चढाउने कार्यमा आवश्यक सहयोग गर्ने, । (७) सवारी चलाउँदाको अवस्थामा हुन सक्ने सम्भावित दुर्घटना प्रति यात्री तथा चालकलाई समयमै सचेत गराउने र सवारीको यान्त्रिक स्थिति ठीक नभएमा सो को जानकारी व्यवस्थापक र सम्बन्धित कार्यालयलाई दिने, । (८) सडकको अवस्था तथा ट्राफिक सङ्केत नभएको कारणबाट सवारी आवागमनमा कठिनाई भए सो को जानकारी विभागलाई दिने । (९) सवारी चलाउँदाको अवस्थामा चालकलाई आवश्यक सहयोग पुर्याउने, । (१०) आफू परिचालक रहेको सवारीको सुरक्षा र हिफाजत गर्ने तथा नोक्सानी हुन नदिने, । (११) आफू सेवारत रहेको सवारी धनी वा व्यवस्थापकले दिएको सवारी सञ्चालन सम्बन्धी आदेश पालना गर्ने । ५९. यातायात सेवामा काम गर्ने कर्मचारीहरूको पारिश्रमिक, सेवाका शर्त र सुविधा: ऐनको दफा ९३ तथा नियम ४४ बमोजिम पञ्जीकृत भएका यातायात सेवामा काम गर्ने कर्मचारीहरूको पारिश्रमिक, सेवाका शर्त र सुविधा सम्बन्धी व्यवस्था श्रम ऐन, २०४८ र श्रम नियमावली, २०५० बमोजिम हुनेछ । परिच्छेद-१० । विविध । ६०. ट्राफिक संकेत: सवारी चलाउँदा सवारी चालकले ऐनको दफा १२० बमोजिम पालन गर्नु पर्ने ट्राफिक सङ्केतहरू अनुसूची-६३ मा उल्लेख भए बमोजिम हुनेछ । दोस्रो संशोधनद्वारा संशोधित ।
सवारी तथा यातायात व्यवस्था नियमावली २०५४ (Vehicle and Transport Management Regulation, 1997)

परिच्छेद-१० । विविध । ६०. ट्राफिक संकेत: सवारी चलाउँदा सवारी चालकले ऐनको दफा १२० बमोजिम पालन गर्नु पर्ने ट्राफिक सङ्केतहरू अनुसूची-६३ मा उल्लेख भए बमोजिम हुनेछ । दोस्रो संशोधनद्वारा संशोधित । ६१. सवारी साधन फिर्ता गर्नु पर्ने: (१) दुर्घटनाको जाँचबुझको निमित्त ऐनको दफा १३४ बमोजिम सम्बन्धित प्रहरीले आफू समक्ष दाखिल गराएको सवारी साधन चौबीस घण्टाभित्र सम्बन्धित सवारी धनी वा व्यवस्थापकलाई फिर्ता गर्नु पर्नेछ । (२) उपनियम (१) बमोजिम सवारी साधन फिर्ता नगरेमा त्यसरी फिर्ता नगरेको प्रतिदिनको लागि तीन हजार रुपैयाँका दरले प्रमुख जिल्ला अधिकारीले सम्बन्धित प्रहरी कार्यालयबाट सवारी धनी वा व्यवस्थापकलाई भराइदिनु पर्नेछ । ६२. निर्देशिका बनाउन सक्ने: (१) ऐन तथा यस नियमावलीमा उल्लिखित व्यवस्थाको विपरीत नहुने गरी विभागले सवारी तथा यातायात व्यवस्था सञ्चालनको सन्दर्भमा आवश्यकता अनुसार निर्देशिकाहरू बनाई लागू गर्न सक्नेछ । (२) उपनियम (१) बमोजिमको निर्देशिकाको पालन गर्नु गराउनु सम्बन्धित सबैको कर्तव्य हुनेछ । ६३. अनुसूचीमा हेरफेर तथा थपघट गर्न सक्ने: नेपाल सरकारले नेपाल राजपत्रमा सूचना प्रकाशन गरी अनुसूचीमा आवश्यकता अनुसार थपघट तथा हेरफेर गर्न सक्नेछ । ६४. खारेजी र बचाउ: (१) सवारी नियमावली, २०३० तथा राष्ट्रिय यातायात व्यवस्था नियमावली, २०२७ खारेज गरिएका छन् र ती नियमावलीहरू बमोजिम भए गरेका सबै काम कारबाहीहरू यसै नियमावली बमोजिम भए गरेका मानिनेछन् । अनुसूची-१ । (नियम ३ को उपनियम (१) सँग सम्बन्धित) । प्रवेश दर्ताको लागि दिइने दरखास्त । श्री । १. दरखास्तवालाको नाम र ठेगाना (व्यक्ति, फर्म, कम्पनी) - । २. पिता वा पतिको नाम - । ३. सवारीको किसिम - । ४. सवारी बनाउने कम्पनीको नाम - । ५. सवारी मोडेल - । ६. सिलिन्डर सङ्ख्या - । ७. हर्स पावर वा सि.सि. - । ८. च्यासिस नम्बर - । ९. इन्जिन नम्बर - । १०. सवारी रङ - । ११. सिट वजन क्षमता - । १२. पेट्रोल, डिजेल, ग्याँस वा विद्युतबाट चल्ने - । १३. रेडियो भए नभएको - । १४. खरिद गर्ने व्यक्ति, फर्म वा कम्पनीको विवरण - । १५. प्रवेश गर्ने भन्सार कार्यालय - । १६. झिकाउने ईजाजत पाएको निस्सा - । १७. सवारी खरिद भएको निस्सा र अन्य कागजातहरूको विवरण - । माथि उल्लेखित गरिए बमोजिमको सवारीको प्रवेश दर्ता गरी निस्सा प्रदान गरिदिनुहुन अनुरोध गर्दछु । दरखास्तवालाको । सही । नाम थर - । उमेर - । ठेगाना - । मिति - । इति संवत् २० साल महिना गते रोज का दिन शुभम् । अनुसूची-२ । (नियम ३ को उपनियम (२) सँग सम्बन्धित) । सवारी प्रवेश दर्ताको निस्सा । नेपाल सरकार । गृह मन्त्रालय । प्रहरी कार्यालय । प्रवेश दर्ता निस्सा नं मितिः । निम्न विवरण भएको सवारी मिति मा नेपाल प्रवेश गरी यस कार्यालयमा प्रवेश दर्ता गराएको व्यहोरा प्रमाणित गरिन्छ । सवारीको विवरण । १. सवारी दर्ता नं. - । २. सवारीको किसिम - । ३. सवारी आयात गर्ने (व्यक्ति, फर्म, कम्पनी) को नाम थर - । ४. ठेगाना - । ५. सवारीको इन्जिन नम्बर - । ६. सवारीको चेसिस नम्बर - । ७. सवारी बनाउने कम्पनीको नाम - । ८. मोडल नं. (निर्माण भएको साल) - । ९. सवारीको रङ - । १०. सवारी आयात गर्ने ईजाजत पत्रको निस्सा नं. । ११. अन्य - । निस्सा दिने अधिकारीको । सही - । नाम थर - । दर्जा - । मिति - । बोधार्थ:- । श्री यातायात व्यवस्था कार्यालय, । अनुसूची-३ । दस्तुर तालिका । (क) नियम ४ को उपनियम (१) र नियम ६ को उपनियम (१) को प्रयोजनको लागि सवारी दर्ता र सरुवा दर्ता दस्तुर ।